Nr. C 120/6 De Europæiske Fællesskabers Tidende 16. 5. 90 
Videnskabeligt apparat — Bevilling til fritagelse for importafgifter 
(90/C 120/05) 
(Retsgrundlag: forordning (EØF) nr. 918/83 (') og (EØF) nr. 2290/83 (2)) 
Dossier: XXI/B/3 — 013/89 
Kommissionen har fastslået, at indførsel af apparatet »Applied Technologies Inc. — Research 
Sonic Wind System« kan ske med fritagelse for importafgifter. 
Dette apparat, der er omhandlet i Kongeriget Nederlandenes anmodning af 24. november 1989 
og bestilt den 6. juni 1988, er bestemt til brug ved måling af vindturbulens i forskellige højder 
over skove, som led i et forskningsprojekt om skoves hydro-meteorologi med henblik på at 
kaste lys over visse grundlæggende problemer ved opstilling af modeller for evaporationen over 
begrænsede områder. 
Begrundelse : 
Anses for at opfylde betingelserne for fritagelse i henhold til artikel 7, stk. 4, i forordning 
(EØF) nr. 2290/83. 
(') EFT nr. L 105 af 23. 4. 1983, s. 1. 
O EFT nr. L 220 af 11. 8. 1983, s. 20. 
STATSSTØTTE 
C 18/88 
KOMMISSIONENS BESLUTNING 
af 5. juli 1989 
om visse støtteforanstaltninger inden for fiskerisektoren 
(Artikel 92 til 94 i Traktaten om Oprettelse af Det Europæiske Fællesskab) 
(90/C 120/06) 
Ved skrivelse nr. SG(88) D/6592 af 3. juni 1988 blev den 
franske regering underrettet om Kommissionens beslut­
ning om at indlede undersøgelsesproceduren efter 
EØF-Traktatens artikel 93, stk. 2, over for støtten: 
— fra departementet Loire Atlantique til bygning af 
fiskerfartøjer og ombygning af brugte fartøjer 
fra departementet Vendée til bygning af fiskerfar­
tøjer, køb af brugte fartøjer og investeringer i land i 
fiskerihavnene. 
Ved skrivelse af 30. december 1988, 17. marts og 7. juni 
1989 meddelte de franske myndigheder deres bemærk­
ninger til Kommissionen. Kommissionen har ikke modtaget bemærkninger fra de 
andre berørte parter. 
Hvad angår en eventuel betingelse om at der kun kan 
ydes støtte til bygning eller ombygning, såfremt arbejdet 
udføres af et lokalt værft, har Kommissionen taget til 
efterretning, at myndighederne i departementet Loire 
Atlantique har ophævet denne betingelse, og at myndig­
hederne i departementet Vendée har bekræftet, at der 
ikke stilles nogen sådan betingelse for ydelse af støtte. 
Kommissionen skal dog påpege, at der ikke må ske 
nogen indskrænkning i friheden til at indgå kontrakter 
med værfter i andre regioner i Fællesskabet som følge af, 
at Conseil General for departementet Vendée anmoder 
støttemodtagerne om systematisk at konsultere de lokale 
værfter. 
Endvidere har Kommissionen noteret sig, at den støtte til 
køb af brugte fartøjer, som departementet Vendée yder, 
består af et rentefrit lån, og at de centrale myndigheder 
16. 5. 90 De Europæiske Fællesskabers Tidende Nr. C 120/7 
har sikret sig, at projekter, hvortil en sådan støtte kan 
ydes, er i overensstemmelse med de nationale og Fælles­
skabets bestemmelser, herunder retningslinjerne for 
gennemgangen af national støtte til fiskerisektoren (1). 
For så vidt angår de projekter, hvortil der kan ydes støtte 
fra departementet Vendée til udstyr til fiskerihavne, har 
Kommissionen taget til efterretning, at de indgår i 
målsætningen for det særlige program vedrørende udstyr 
til fiskerihavnene, som Frankrig har forelagt, og som 
godkendtes ved Kommissionens beslutning nr. 
89/72/EØF (2), samt at de er støtteberettigede i henhold 
til Kommissionens forordning (EØF) nr. 2321/88 (3). 
Betragtet under ét bevirker de oplysninger, Kommis­
sionen er i besiddelse af, således at ovennævnte støtte­
ordninger kan betragtes som forenelige med det fælles 
marked. 
Kommissionen har derfor besluttet at afslutte proceduren 
efter EØF-Traktatens artikel 93, stk. 2, som blev indledt over for disse støtteforanstaltninger, idet den dog frem­
sætter følgende bemærkninger: 
1) I betragtning af at disse støtteordninger allerede er 
iværksat, beklager Kommissionen meget, at de 
franske myndigheder har tilsidesat de forpligtelser, 
der påhviler dem i henhold til EØF-Traktatens artikel 
93, stk. 3, og forbeholder sig ret til at træffe de 
nødvendige forholdsregler for at sikre, at disse 
bestemmelser overholdes. 
2) Kommissionen anmoder de franske myndigheder om 
at holde den underrettet om anvendelsen af støtten 
ved at fremsætte årlige rapporter med en fortegnelse 
over de enkelte projekter og en beskrivelse af disse. 
Den forbeholder sig ret til at tage sin vurdering op til 
fornyet overvejelse, såfremt den senere bliver bekendt 
med forhold, der er uforenelige med fællesskabs­
retten, bl.a. for så vidt angår overholdelsen af målsæt­
ningen for de flerårige programmer, som er eller vil 
blive vedtaget i henhold til fællesskabsbestemmelserne 
herom. 
C) EFT nr. C 313 af 8. 12. 1988, s. 21. 
(2) EFT nr. L 30 af 1. 2. 1989, s. 60. 
(>) EFT nr. L 202 af 27. 7. 1988, s. 18.